Coordonator CAMELIA PANTAZI TUDOR – AMPRENTE PE CERUL ÎNSTELAT

Coordonator CAMELIA PANTAZI TUDOR –

AMPRENTE PE CERUL ÎNSTELAT

Sâmbătă, 2 iunie, a avut loc la cafeneaua Meinl, în cadrul BookFest 2018, lansarea antologiei Amprente pe cerul înstelat, coordonator Camelia Pantazi Tudor. Volumul colectiv de proză scurtă, editat de tânăra editură Astralis a curajoasei și ambițioasei editoare Camelia Pantazi Tudor, se bucură de o prezentare sugestivă și o execuție ireproșabilă.

Cele 37 de proze acoperă o paletă largă de teme realiste, fantastice și chiar științificofantastice în care stelele de pe cer sunt aprinse „de la întrerupătorul general cosmic”. Amintiri, amintiri scrise cu aplicație, cu suflet și uneori cu un real talent. Povestiri din lumea copilăriei pline de duioșie și candoare, povești de dragoste pline de nostalgie și uneori de regrete, momente de cumpănă din viață, bucurii pline de naivitate…

O carte care merită să fie citită, producându-ne o plăcere estetică și o împlinire sufletească prin aflarea unor experiențe de viață care ne aduc unori o alinare în această viață atât de stresantă.

BEATRICE KISELEFF

Contents